3. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ. 931 της 23 Φεβρ./7 Μαρτ. 1979 (ΦΕΚ Β΄ 221) Περί διαδικασίας αναθέσεως, πραγματοποιήσεως, διαχειρίσεως και πληρωμής δαπανών των ερευνητικών προγραμμάτων αρμοδιότητος Υπηρεσίας Επιστημονικής Ερεύνης και Τεχνολογίας (ΥΕΕΤ). Έχοντας υπόψη: 1.Τις διατάξεις του Νόμ. 706/77 «περί προωθήσεως της Επιστημονικής Ερεύνης και Τεχνολογίας». 2.Τις διατάξεις του Ν.Δ. 321/1969 «περί Κώδικος Δημοσίου Λογιστικού». 3.Τις διατάξεις του Νόμ. 2212/1952 «περί αναγραφής εις τον κρατικόν προϋπολογισμόν από του οικονομικού έτους 1952-1953 και εφεξής πιστώσεων δια δαπάνας προβλεπομένας υπό συμβάσεων έργου Δ.Ο.Σ. και Ο.Κ.Α. εις βάρος των κεφαλαίων της ανασυγκροτήσεως», των Ν.Δ. 2957/1954 «περί Δημοσίων Επενδύσεων και συμπληρώσεως των σχετικών προς ταύτας διατάξεων του Δημοσίου Λογιστικού» και 4355/1964 περί αρμοδιοτήτων του Υπουργείου Συντονισμού, των Β.Δ. 120/1960 «περί ρυθμίσεως αρμοδιοτήτων συναφών προς έργα Δημ. Επενδύσεων». 4.Την ανάγκη καθορισμού απλουστευμένης διαδικασίας αναθέσεως πραγματοποιήσεως, διαχειρίσεως και πληρωμής δαπανών των ερευνητικών προγραμμάτων αρμοδιότητος της Υπηρεσίας Επιστημονικής Ερεύνης και Τεχνολογίας (ΥΕΕΤ), αποφασίζουμε: Καθορίζουμε τη διαδικασία για την ανάθεση, πραγματοποίηση, διαχείριση και πληρωμή δαπανών των ερευνητικών προγραμμάτων αρμοδιότητος ΥΕΕΤ, ως ακολούθως: 1.Διαδικασία Αναθέσεως Ερευνητικού Προγράμματος. 1.Απόφαση αναθέσεως. Το ερευνητικό πρόγραμμα προτείνεται από ερευνητικό φορέα (Δημοσία Υπηρεσία, Νομικό Πρόσωπο Δημοσίου ή Ιδιωτικού Δικαίου ή Ιδιωτική Επιχείρηση, Δημόσιο Οργανισμό ή φυσικό πρόσωπο) σύμφωνα με τις σχετικές οδηγίες της Υπηρεσίας Επιστημονικής Ερεύνης και Τεχνολογίας (ΥΕΕΤ), στην οποία και υποβάλλεται προς αξιολόγηση. Μετά την αξιολόγηση και τις αναγκαίες, σχετικές διαπραγματεύσεις, η έγκριση της αναθέσεως του προγράμματος και της διαθέσεως των πιστώσεων γίνεται με απόφαση του Υπουργού Συντονισμού ή και με σύμπραξη του κατά περίπτωση αρμοδίου Υπουργού, κατά τις διατάξεις του Νόμ. 706/1977. Η απόφαση αναθέσεως καθορίζει: α)το αντικείμενο του προγράμματος και το επιδιωκόμενο αποτέλεσμα β)τον ερευνητικό φορέα που θα εκτελέσει το πρόγραμμα ως και τον Υπεύθυνο Προγράμματος, ο οποίος εκπροσωπεί τον ανάδοχο φορέα σε όλες τις σχέσεις του με την ΥΕΕΤ. γ)Το χρονοδιάγραμμα εκτελέσεως του προγράμματος δ)τον προϋπολογισμό δαπανών του προγράμματος ε)τον αριθμό και την ονομασία του έργου δημοσίων επενδύσεων ή την πίστωση του τακτικού προϋπολογισμού, που βαρύνεται με την δαπάνη στ)την παροχή εξουσιοδοτήσεως προς τον Προϊστάμενο της ΥΕΕΤ ή τον νόμιμο αναπληρωτή του για την υπογραφή μετά του Υπευθύνου Προγράμματος της σχετικής συμβάσεως ζ)την πίστωση που διατίθεται ανά οικονομικό έτος μέχρις ολοκληρώσεως του προγράμματος η)κάθε άλλο αναγκαίο στοιχείο για την κανονική εκτέλεση του προγράμματος της ΥΕΕΤ. 2.Σύμβαση αναθέσεως. Η σύμβαση αναθέσεως του προγράμματος, που υπογράφεται μεταξύ της ΥΕΕΤ και του αναδόχου ερευνητικού φορέα μετά την έκδοση της κατά τα ανωτέρω υπουργικής αποφάσεως, περιλαμβάνει όλα τα επί μέρους θέματα και τις λεπτομέρειες εκτελέσεως του προγράμματος, ήτοι ημερομηνία ενάρξεως και λήξεως, χρονοδιάγραμμα ενεργειών και δαπανών, περιπτώσεις διακοπής ή παραστάσεως της χρηματοδοτήσεως, το προσωπικό που θα χρησιμοποιηθεί, δικαιώματα ευρεσιτεχνίας και τρόπο αξιοποιήσεως αυτών, αναλυτικό προϋπολογισμό δαπανών, το έργο Δημοσίων Επενδύσεων ή την πίστωση του τακτικού προϋπολογισμού που βαρύνεται με τις δαπάνες του προγράμματος, τυχόν απαλλαγές από κρατήσεις υπέρ τρίτων κλπ. Στη σύμβαση επισυνάπτεται η τελική πρόταση για την ανάληψη του προγράμματος που είχε υποβάλει στην ΥΕΕΤ ο ανάδοχος ερευνητικός φορέας. 3.Προϋπολογισμός δαπανών του προγράμματος και μεταφορά κονδυλίων αυτού. Ο προϋπολογισμός δαπανών του ερευνητικού προγράμματος περιλαμβάνει όλες τις προβλεπόμενες κατηγορίες δαπανών που είναι απαραίτητες για την εκτέλεση του κατά την συγκεκριμένη χρονική περίοδο την οποία αφορά η Σύμβαση. Οι δαπάνες αυτές του προϋπολογισμού, που προβλέπονται στη σύμβαση, συμφωνούνται με βάση τις κατηγορίες δαπανών που είχον προταθεί από τον ανάδοχο. Ο Προϊστά-μενος της ΥΕΕΤ, με απόφασή του, μπορεί να μεταφέρει επί μέρους κονδύλια, του εγκριθέντος προϋπολογισμού, του προγράμματος και εντός της εκκεκριμένης συνολικής  πιστώσεώς (Αντί για τις σελ. 336,01-336,12) Σελ. 336,01(α) Τεύχος ΙΑ-12-2 Σελ. 61 Επιστημονική Έρευνα και Τεχνολογία 24.Γ.μ.2-3 του από μία κατηγορία δαπανών σε άλλη, ανάλογα με τις ανάγκες του προγράμματος που θα εισηγείται προς την ΥΕΕΤ ο Υπεύθυνος Προγράμματος. ΙΙ.Διαδικασία Διαχειρίσεως και Πληρωμής Δαπανών Ερευνητικού Προγράμματος. Η πληρωμή των δαπανών που προβλέπονται από τον προϋπολογισμό κάθε ερευνητικού προγράμματος γίνεται σύμφωνα με τις κείμενες διατάξεις σε συνδυασμό με τις διατάξεις του Νόμ. 706/1977, επιτρεπομένων των κατωτέρω παρεκκλίσεων, ήτοι: 4.Σε βάρος των πιστώσεων του προϋπολογισμού Δημοσίων Επενδύσεων. Επί όλων των ερευνητικών προγραμμάτων που εντάσσονται στο πρόγραμμα Δημοσίων Επενδύσεων αρμοδιότητος ΥΕΕΤ (ΣΑΕ ή ΣΑΜ 7820 ή αντίστοιχες των επομένων ετών) ισχύουν τα ακόλουθα: Διαδικασία πληρωμών και εξοφλήσεως επιταγών: Οι πληρωμές εσωτερικού και η εξόφληση επιταγών σε βάρος των οικείων στην Τράπεζα της Ελλάδος λογαριασμών δημοσίων επενδύσεων γίνονται κατά την ακόλουθη διαδικασία: Ο υπόλογος διαχειριστής έργου δημοσίων επενδύσεων σε βάρος των πιστώσεων του οποίου γίνεται η πληρωμή των δαπανών του προαναφερθέντος προγράμματος προσκομίζει στο οικείο κατάστημα της Τράπεζας της Ελλάδος δείγμα της υπογραφής του επικυρωμένο αρμοδίως και προβαίνει στις κάτωθι ενέργειες: Τακτικές πληρωμές α)εκδίδει τραπεζική επιταγή στο όνομα του δικαιούχου βάσει πλήρων και νομίμων δικαιολογητικών (Σημειώνεται ότι τα τιμολόγια, τα δελτία παροχής υπηρεσιών και οι αποδείξεις των προμηθευτών εκδίδονται στο όνομα του υπολόγου με την ένδειξη «για λογαριασμό της ΥΕΕΤ»), τα οποία διαβιβάζει με ιδική του αναφορά στην ΥΕΕΤ την οποία κοινοποιεί απαραιτήτως τόσο στην Τράπεζα της Ελλάδος, όσο και στην Υπηρεσία Εντελλομένων Εξόδων του Υπουργείου Συντονισμού. Σελ. 336,02(α) Τεύχος ΙΑ-12-2 Σελ. 62 24.Γ.μ.3 Επιστημονική Έρευνα και Τεχνολογία β)παραδίδει στο δικαιούχο την τραπεζική επιταγή επισυνάπτοντας σ’ αυτή το κοινοποιούμενο στην Τράπεζα της Ελλάδος υπογεγραμμένο αντίγραφο της ανωτέρω αναφοράς. Η Τράπεζα της Ελλάδος υποχρεούται στην εξόφληση της προσκομιζομένης υπό του δικαιούχου επιταγής εφ’ όσον αυτή συνοδεύεται από το ανωτέρω αντίγραφο της αναφοράς του υπολόγου ως και στην αποστολή των σχετικών δελτίων αναγγελίας και των αντιγράφων κινήσεως λογαριασμών τόσο στην ΥΕΕΤ όσο και στην Υπηρεσία Εντελλομένων Εξόδων του Υπουργείου Συντονισμού, ασχέτως του τόπου εξοφλήσεως της επιταγής. Κατά τα λοιπά εφαρμόζονται οι ισχύουσες διατάξεις. Αναλήψεις προκαταβολών. Η ανάληψη από τον υπόλογο διαχειριστή προκαταβολής ενεργείται σε εξαιρετικές περιπτώσεις και εφ’ όσον δεν είναι δυνατή η ενέργεια τακτικής πληρωμής, με επιταγή στο όνομα του κατόπιν ειδικής εγκρίσεως της ΥΕΕΤ. Η έγκριση αυτή χορηγείται για την πληρωμή διοικητικών δαπανών, μικροπρομηθειών και λοιπών συναφών μικροδαπανών. Οι ανωτέρω επιταγές αναλήψεως προκαταβολής εξοφλούνται από την Τράπεζα της Ελλάδος εφ’ όσον συνοδεύονται από την σχετική εντολή αναλήψεως προκαταβολής της ΥΕΕΤ. Όσον αφορά την ανάληψη και τις προθεσμίες τακτοποιήσεως των προκαταβολών εφαρμόζονται οι κείμενες διατάξεις περί δημοσίων επενδύσεων. Η ΥΕΕΤ προβαίνει στον άμεσο προέλεγχο των δικαιολογητικών κάθε επιταγής τα οποία και αποστέλλει χωρίς καθυστέρηση στην Υπ. Εντελ. Εξόδων του Υπουργείου Συντονισμού για τα περαιτέρω. Β.Σε βάρος των πιστώσεων του τακτικού προϋπολογισμού. Η ενέργεια των δαπανών των ως άνω ερευνητικών προγραμμάτων γίνεται με την έκδοση είτε τακτικών χρηματικών ενταλμάτων στο όνομα των δικαιούχων βάσει των νομίμων δικαιολογητικών τα οποία υποβάλλονται αρχικά στην ΥΕΕΤ και στη συνέχεια στην Υπηρεσία Εντελλομένων Εξόδων του Υπουργείου Συντονισμού είτε χρηματικών ενταλμάτων προπληρωμής (ΧΕΠ) ως εξής: Υπόλογος των ΧΕΠ ορίζεται σύμφωνα με τα καθοριζόμενα από τις κείμενες διατάξεις. Ο Υπόλογος διαχειριστής ΧΕΠ χρησιμοποιεί το ποσό του εντάλματος για την αντιμετώπιση δαπανών που προβλέπονται από τον προϋπολογισμό του προγράμματος και υποβάλλει στην ΥΕΕΤ: α)Στο πρώτο δεκαήμερο κάθε μηνός, αναλυτική κατάσταση των δαπανών που πραγματοποιήθηκαν καθ’ όλο το χρονικό διάστημα του προηγουμένου μηνός (κατ’ είδος και ποσά). β)Το αργότερο μέχρι της λήξεως της προθεσμίας προς απόδοση λογαριασμού όλα τα παραστατικά έγγραφα των δαπανών που πραγματοποιήθηκαν και λοιπά δικαιολογητικά. (Σημειώνεται ότι τα τιμολόγια, τα δελτία παροχής υπηρεσιών και οι αποδείξεις των προμηθειών εκδίδονται στο όνομα του υπολόγου με την ένδειξη «για λογαριασμό της ΥΕΕΤ»). Η ΥΕΕΤ αφού προβεί στο σχετικό προέλεγχο των δικαιολογητικών τα διαβιβάζει στην ΥΕΕΤ του Υπουργείου Συντονισμού, η οποία προβαίνει στην εκκαθάριση της σχετικής δαπάνης και έπειτα στην αποστολή των δικαιολογητικών στον αρμόδιο Πάρεδρο του Ελεγκτικού Συνεδρίου για την τακτοποίηση του υπολόγου. ΙΙΙ.Εκθέσεις προόδου και παραλαβή αποτελεσμάτων του Προγράμματος. Ο Υπεύθυνος Προγράμματος υποχρεούται να υποβάλλει στην ΥΕΕΤ: α)Ανά δίμηνο από της υπογραφής της οικείας συμβάσεως έκθεση για τις πραγματοποιούμενες εργασίες του εκτελουμένου προγράμματος. Με την οικεία σύμβαση μπορεί να ορίζεται χρόνος υποβολής της εκθέσεως διάφορους του διμήνου όχι όμως μακρότερος του έτους. β)Μετά την ολοκλήρωση του προγράμματος και εντός προθεσμίας 30 ημερών τελική έκθεση που θα περιλαμβάνει: 1.Τα επιτευχθέντα αποτελέσματα της έρευνας. Αυτά μπορεί να είναι εφευρέσεις, KNOW HOW, μεθοδολογία, συσκευές ή πρόδρομοι εγκατάστασεις. Η ΥΕΕΤ προβαίνει στην αξιολόγηση των αποτελεσμάτων τούτων και αποφαίνεται με πρακτικό ειδικής τριμελούς επιτροπής περί της κανονικής, και συμφώνου προς τους όρους της συμβάσεως, εκτελέσεως ή μη υπό του αναδόχου του έργου που του ανατέθηκε. Η ανωτέρω Επιτροπή συγκροτείται εκάστοτε με απόφαση του Προϊσταμένου της ΥΕΕΤ και αποτελείται από μονίμους δημοσίους υπαλλήλους ή υπαλλήλους επί σχέσει εργασίας ιδιωτικού δικαίου. Για περιπτώσεις κατασκευής υλικού έργου συντάσσεται και υπογράφεται υπό της ανωτέρω επιτροπής το οικείο πρακτικό παραλαβής του έργου στο οποίο καταχωρούνται οι τυχόν υπάρχουσες παραλείψεις και άλλες παρατηρήσεις της επιτροπής. Η ΥΕΕΤ μπορεί να παρέχει την έγκρισή της για ανακοίνωση και δημοσίευση των ανωτέρω αποτελεσμάτων της έρευνας σε επιστημονικά, τεχνικά κλπ. περιοδικά. Σε εξαιρετικές περιπτώσεις η ανωτέρω έγκριση για ανακοίνωση και δημοσίευση μπορεί να δίδεται προ της παραδόσεως των αποτελεσμάτων στην ΥΕΕΤ. 2.Τελικό οικονομικό απολογιστικό στον οποίο αναγράφονται κατά κατηγορίες και συνολικά οι πραγματοποιηθείσες δαπάνες και το εις χείρας του υπολόγου τυχόν αδιάθετο υπόλοιπο από τα χορηγηθέντα κονδύλια, το οποίο πρέπει να επιστρέφεται απαραιτήτως στον οικείο λογαριασμό Δημοσίων Επενδύσεων της Τραπέζης της Ελλάδος ή στο Δημόσιο Ταμείο εντός ενός μηνός από της παραλαβής του έργου. ΙV.Παράταση Χρόνου Εκτελέσεως και Διακοπή Χρηματοδοτήσεως του Προγράμματος. (Μετά τη σελ. 336,12) Σελ. 336,13 Τεύχος 700-Σελ. 71 Επιστημονική Έρευνα και Τεχνολογία 24.Γ.μ.3 1.Παράταση του συμβατικού χρόνου εκτελέσεως του προγράμματος, είτε αυτή συνοδεύεται με πρόσθετη χρηματοδότηση είτε όχι, δίδεται με απόφαση του Υπουργού Συντονισμού ή του εξουσιοδοτουμένου προς τούτο υπηρεσιακού οργάνου εφ’ όσον η περί της παρατάσεως σχετική πρόταση του Υπευθύνου Προγράμματος έχει υποβληθεί στην ΥΕΕΤ τουλάχιστον 3 μήνες πριν από τη λήξη του προγράμματος όταν αυτό είχε αρχική διάρκεια πάνω από ένα έτος, και τουλάχιστον ένα μήνα πριν από τη λήξη του προγράμματος όταν αυτό είχε αρχική διάρκεια πάνω από έξη μήνες. 2.Η ΥΕΕΤ μπορεί να διακόπτει την χρηματοδότηση εκτελέσεως του προγράμματος εάν διαπιστώνει ότι: α)η πρόοδος εκτελέσεως του προγράμματος δεν είναι ικανοποιητική. β)οι χορηγηθείσες πιστώσεις από το Πρόγραμμα Ερευνών χρησιμοποιούνται από τον ανάδοχο φορέα για σκοπό διάφορο εκείνου για τον οποίο χορηγήθηκαν. Η ΥΕΕΤ μπορεί να ενεργεί έλεγχο της χρησιμοποιήσεως και διαχειρίσεως των σχετικών πιστώσεων σε όλα τα στάδια εκτελέσεως του προγράμματος. Στις περιπτώσεις που διαπιστώνονται οι ανωτέρω παραβάσεις η ΥΕΕΤ οφείλει να κινεί την κατά περίπτωση νόμιμη διαδικασία ελέγχου και επιβολής των προβλεπομένων κυρώσεων κατά των υπευθύνων. γ)παραβιάζεται από τον ανάδοχο φορέα οιοσδήποτε όρος της οικείας συμβάσεως εκτελέσεως του προγράμματος. Κάθε γενική ή ειδική διάταξη που αντίκειται στην παρούσα ή ρυθμίζει θέματα διαφορετικά από αυτή καταργείται. Η απόφαση αυτή να δημοσιευθεί στην Εφημερίδα της Κυβερνήσεως.